《送张云岊入堆蓝二首 其一》
明代·区怀瑞

副墨迥时贤，藏将阿那边。所搜皆十岛，入想即千年。

木末仙人骥，峰头太乙船。无繇缀霞史，咫尺郁蓝天。

作者简介：广东高明人，字启图。少有才，为辅臣赵志皋所重。天启七年举人，授当阳县知县。时县邑残破不堪，莅任后设义仓，兴学校，招集逃亡，民得稍安，有政声。后补平山令，告归。有《趋庭稿》、《游燕草》、《游滁草》等。